ການລັກລອບຄ້າຂາຍ ແລະການຊົມໃຊ້ ຢາບ້າ Amphetamine ເພີ່ມຂຶ້ນ ໃນເອເຊຍ
ອົງການ​ສະຫະ​ປະຊາ​ຊາດກ່າວ​ວ່າ ມີ​ການ​ຍຶດ​ໄດ້​ຢາ​ບ້າ ​ເພີ່ມ​ຂຶ້ນ ​ເປັນ​ສີ່​ເທົ່າ​ຕົວ​​ໃນໄລຍະ​ບໍ່​ເທົ່າ​ໃດ​ປີຜ່ານມາ​ນີ້.
ໃນລາຍງານສະບັບລ່າສຸດ ວ່າດ້ວຍການຊົມໃຊ້ ແລະການລັກລອບຄ້າຢາເສບຕິດໃນທົ່ວ ໂລກນັ້ນ ອົງການສະຫະປະຊາຊາດ ເວົ້າວ່າຂົງເຂດເອເຊຍກໍາລັງປະເຊີນກັບການລັກລອບ ຄ້າຂາຍ ແລະໃຊ້ຢາກະຕຸ້ນປະສາດປະເພດ Amphetamine ຫລືຢາບ້າ ຫລາຍຂຶ້ນໄປນັບມື້ ພ້ອມທັງມີການກັບຄືນໄປປູກແລະຜະລິດຝິ່ນຄືນ ຢູ່ໃນມຽນມາແລະລາວນໍາອີກ Ron Corben ຜູ້ສື່ຂ່າວວີໂອເອ ລາຍງານມາຈາກບາງກອກວ່າ ເຈົ້າໜ້າທີ່ອາວຸໂສສະຫະປະຊາຊາດທ່ານນຶ່ງ ເວົ້າວ່າ ການຜະລິດ ແລະການໃຊ້ຢາເສບຕິດທີ່ຜິດກົດໝາຍ ກໍາລັງເກີດເປັນບັນຫາລະດັບຂົງເຂດ ທີ່ໃຫຍ່ຂຶ້ນນັບມື້ ທອງປານ ມີລາຍລະອຽດ ມາສະເໜີທ່ານ ໃນລາຍງານວ່າດ້ວຍຢາເສບຕິດໂລກສະບັບລ່າສຸດຂອງຕົນ ທີ່ນໍາອອກເຜີຍແຜ່ເມື່ອວັນ ອັງຄານຜ່ານມານີ້ ຫ້ອງການຢາເສບຕິດແລະອາຊະຍາກໍາຂອງຢູເອນ ຫຼື UNODC ເວົ້າວ່າ ຂົງເຂດເອເຊຍປະເຊີນກັບການທ້າທາຍຢ່າງໃຫຍ່ ຖ້າເວົ້າເຖິງເລຶ່ອງການປາບ ປາມການຜະລິດແລະການຊົມໃຊ້ຢາກະຕຸ້ນປະສາດປະເພດ Amphetamine ຫລືຢາບ້າ ທີ່ຮູ້ກັນໃນຊື່ຫຍໍ້ວ່າ ATS ນັ້ນ ພ້ອມກັບຜົນຜະລິດຝິ່ນທີ່ຖີບຕົວສູງຂຶ້ນນັບມື້ ແລະການ ຊົມໃຊ້ກັນຊາທີ່ແຜ່ລາມອອກໄປຢ່າງກວ້າງຂວາງ ໂດຍສະເພາະໃນກຸ່ມພວກຊາວໜຸ່ມຂອງ ຂົງເຂດນັ້ນ Gary Lewis ຜູ້ຕາງໜ້າຫ້ອງການ UNODC ປະຈໍາຂົງເຂດ ກ່າວວ່າ ທ່າອຽງທີ່ສູງຂຶ້ນ ນັບມື້ ຂອງການຜະລິດຢາເສບຕິດ ATS ແລະການຊົມໃຊ້ໃນທາງຜິດ ຢູ່ໃນຈີນ ແລະຂົງ ເຂດເອເຊຍຕາເວັນອອກສຽງໃຕ້ ແມ່ນມີຂຶ້ນ ທັ້ງໆທີ່ປະລິມານການຜະລິດແລະການໃຊ້ ໃນທົ່ວໂລກ ຢູ່ໃນລະດັບທຸ່ນທ່ຽງ ໂດຍສ່ວນໃຫຍ່ ກໍຕາມ ທ່ານ Lewis ກ່າວວ່າ ບັດນີ້ ເອເຊຍແມ່ນເປັນຂົງເຂດທີ່ມີຄົນໃຊ້ຢາບ້າ ATS ປະມານ ເຄິ່ງນຶ່ງຂອງໂລກ ທ່ານກ່າວອີກວ່າ ປະລິມານການຜະລິດຝິ່ນກໍກໍາລັງເພີ່ມຂຶ້ນເຊ່ນກັນ ຢູ່ໃນຂົງເຂດດັ່ງກ່າວ ທ່ານ ລູອີສ ເວົ້າວ່າ: ອົງການສະຫະປະຊາຊາດກ່າວວ່າ ມີການ ຍຶດໄດ້ຢາບ້າເພີ່ມຂຶ້ນ ເປັນສີ່ເທົ່າຕົວໃນໄລ ຍະບໍ່ເທົ່າໃດປີຜ່ານມານີ້ ຊຶ່ງຊີ້ໄປໃສ່ປະລິ ມານການຜະລິດທີ່ເພີ່ມຂຶ້ນໄປຢ່າງໄວນັ້ນ ນອກນີ້ ລາຍງານຍັງໃຫ້ຂໍ້ສັງເກດວ່າ ມີ ການຊົມໃຊ້ຢາທຽມແລະຢາໝໍສັ່ງ ເພີ່ມ ຂຶ້ນນັບມື້ໃນຂົງເຂດເອເຊຍ ເຊັ່ນຢາ ເຄຕາ ມີນ ໂດຍສະເພາະໃນຈີນ ໂຮມທັງຮ່ອງກົງ ມາເລເຊຍ ແລະຫວຽດນາມ ລາຍງານໃຫ້ຂໍ້ສັງເກດຕື່ມວ່າ ປັດຈຸບັນນີ້ ກໍແມ່ນມີການຊົມໃຊ້ຢາກະຕຸ້ນປະສາດ ປະເພດ ຢາບ້າ methamphetamine ຊະນິດຄຣິສເຕິລທີ່ໃສຄືແກ້ວນັ້ນ ຢູ່ທົ່ວໄປ ຢູ່ໃນປະເທດບຣູໄນ ຍີ່ປຸ່ນ ຟິລິບປິນ ແລະເກົາຫຼີໃຕ້ ສ່ວນໃນຂົງເຂດເອເຊຍໃຕ້ ທັງປະເທດພູຖານ ແລະສີລັງການ ກໍພົບວ່າມີການຊົມໃຊ້ຢາກັນຊາ ແລະຢາ ATS ເພີ່ມຂຶ້ນ ໃນຂະນະທີ່ຢູ່ໃນບັງກລາແດສນັ້ນ ຢາ ATS ແມ່ນໃຊ້ກັນຢ່າງກວ້າງຂວາງ ໂດຍສະເພາະໃນຕົວ ເມືອງ ນອກນີ້ແລ້ວ ພວກໃຊ້ຢາເສບຕິດປະມານ ສາມລ້ານເກົ້າແສນຄົນ ໃນຂົງເຂດ ຍັງພາກັນນິຍົມໃຊ້ເຂັມສີດ ຢາເສບຕິດປະເພດທີ່ຜະລິດຈາກຝິ່ນ  ພ້ອມທັງຢາ Methamphetamine ນໍາ ຊຶ່ງເພີ່ມຄວາມສ່ຽງຕໍ່ການແຜ່ລາມຂອງເຊື້ອໄວຣັສ ເອັຊໄອວີ ທີ່ພາໃຫ້ເປັນໂຣກເອດສ໌ນັ້ນ ຢູເອັນ ເວົ້າວ່າ ປາກົດວ່າ ໄດ້ມີການເພິ່ມທະວີຂຶ້ນ ໃນຄວາມສາມາດຜະລິດຝິ່ນຂອງໂລກ ຫຼັງຈາກໄດ້ລົດລົງຢ່າງຫຼວງຫຼາຍໃນປີ 2010 ເວລາພະຍາດແລະເພ້ຍຄຸກຄາມການປູກຝິ່ນໃນອັຟ ການີສຖານ ຊຶ່ງເປັນປະເທດຜະລິດຝິ່ນລາຍໃຫຍ່ທີ່ສຸດຂອງໂລກ ສ່ວນໃນປະເທດມຽນມານັ້ນ ຜົນຜະລິດຝິ່ນແມ່ນໄດ້ຖີບຕົວສູງຂຶ້ນເປັນ 610 ຕັນ ໃນປີ 2011 ຈາກ 580 ຕັນໃນປີກ່ອນໜ້ານັ້ນ ສ່ວນໃນ ສປປ ລາວ ກໍມີລາຍງານ ວ່າ ຜົນຜະລິດຝິ່ນໄດ້ເພີ່ມຂຶ້ນເປັນ 25 ຕັນ ໃນການເຄື່ອນໄຫວເພື່ອແກ້ໄຂນັ້ນ ລັດຖະບານມຽນມາໄດ້ດໍາເນີນໂຄງການກໍາຈັດຖອນຮາກ ການປູກຝິ່ນ ແຕ່ທ່ານ ແກຣີ ລູອີສ ຜູ້ຕາງໜ້າຢູເອັນ ກ່າວວ່າ ພວກຊາວສວນຕ້ອງການພືດແນວ ອື່ນ ມາປູກທົດແທນຝິ່ນ ທ່ານກ່າວວ່າ: ອົງການສະຫະປະຊາຊາດ ເວົ້າວ່າ ມີພຽງນຶ່ງສ່ວນສີ່ຂອງພວກຊາວສວນທັງໝົດ ທີ່ພົວພັນ ໃນການປູກພືດທີ່ເປັນຢາເສບຕິດຜິດກົດໝາຍໃນທົ່ວໂລກ ທີ່ໄດ້ຮັບການຊ່ວຍເຫຼືອດ້ານການ ພັດທະນາ